Պյոտր Մաշերով

Պյոտր Միրոնովիչ Մաշերով (բելառուսերեն՝ Пётр Міро́навіч Машэ́раў, ), բելառուս խորհրդային պետական և կուսակցական գործիչ, Խորհրդային Միության հերոս (1944), սոցիալիստական աշխատանքի հերոս (1978), ԽՄԿԿ անդամ (1941)։

Երկրորդ համաշխարհային պատերազմի տարիներին ղեկավարել է ԲԽՍՀ Ռոսոնի շրջանի կոմերիտական ընդհատակյա կազմակերպությունը, եղել է այդ շրջանի պարտիզանական շարժման ղեկավարներից։ 1943-1946 թվականներին՝ Բելառուսի ԼԿԵՄ Վիլեյկայի, Մոլոդեչնոյի մարզկոմների առաջին քարտուղար, 1946-1954 թվականներին՝ Բելառուսի ԼԿԵՄ ԿԿ քարտուղար, ապա՝ առաջին քարտուղար։ 1955-1959 թվականներին՝ Բելառուսի կոմկուսի Բրեստի մարզկոմի առաջին քարտուղար, 1959-1962 թվականներին՝ Բելառուսի կոմկուսի ԿԿ քարտուղար, 1962-1965 թվականներին՝ երկրորդ քարտուղար, 1965 թվականի մարտից՝ առաջին քարտուղար։ ԽՄԿԿ 19-25 համագումարների պատգամավոր էր, 22 համագումարում ընտրվել էր ԽՄԿԿ ԿԿ անդամության թեկնածու, ԽՄԿԿ ԿԿ Հոկտեմբերյան (1963) պլենումում, 23-25 համագումարներում՝ անդամ։ 1966 թվականի ապրիլից եղել է ԽՄԿԿ ԿԿ քաղբյուրոյի անդամության թեկնածու։ Եղել է նաև 3-5-րդ և 7-10-րդ գումարումների Գերագույն սովետի դեպուտատ, ԽՍՀՄ Գերագույն սովետի Նախագահության անդամ (1966)։

Ծանոթագրություններ 

Փետրվարի 13 ծնունդներ
1918 ծնունդներ
Հոկտեմբերի 4 մահեր
1980 մահեր
Երկրորդ համաշխարհային պատերազմի մասնակիցներ
Խորհրդային Միության հերոսներ
Ավտոճանապարհային վթարներից զոհվածներ
Խորհրդային պետական գործիչներ
Խորհրդային կուսակցական գործիչներ
ԽՍՀՄ քաղաքական գործիչներ
ԽՍՀՄ ԳԽ 10-րդ գումարման պատգամավորներ